9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ   ΥΠΗΡΕΣΙΩΝ Αριθ. Φ.Δ2/Οίκ.2982 της 2/27 Μαρτ. 1971  (ΦΕΚ Β΄ 221)  Περί ιδρύσεως και λειτουργίας Παιδικών Σταθμών (Βρεφικών-Νηπιοτροφείων) υπό Συλλόγων ή Σωματείων επιδιωκόντων φιλανθρωπικούς σκοπούς.  Εχοντες υπ’ όψιν: α)Το άρθρ. 11 παρ. 2 του Ν.Δ. 4525/66 (ΦΕΚ Α΄ 141). β)Την υπ’ αριθ. 16338/7.11.70 απόφασιν «περί Κανονισμού ιδρύσεως και λειτουργίας Παιδικών Σταθμών (Βρεφικών-Νηπιοτροφείων) υπό ιδιωτών επιχειρηματιών. γ)Την σύμφωνον γνώμην του παρά του Εθνικού Συμβουλίου Παιδικής Προστασίας, ληφθείσαν κατά την υπ’ αριθ. 1/16.2.71 συνεδρίαν αυτού. δ)Την ανάγκην υπάρξεως ενιαίων κριτηρίων και προϋποθέσεων δια την ίδρυσιν και λειτουργίαν Παιδικών Σταθμών υπό Συλλόγων ή Σωματείων επιδιωκόντων φιλανθρωπικούς σκοπούς, αποφασίζομεν: Ορίζομεν όπως, αι διατάξεις της υπ’ αριθ. 16338/1970 αποφάσεως «περί Κανονισμού ιδρύσεως και λειτουργίας Παιδικών Σταθμών (Βρεφικών-Νηπιοτροφείων), υπό ιδιωτών επιχειρηματιών» (ΦΕΚ 838/6/70), έχουν ανάλογον εφαρμογήν και επί των, υπό των Συλλόγων ή Σωματείων επιδιωκόντων φιλανθρωπικούς σκοπούς ιδρυομένων Παιδικών Σταθμών (Βρεφικών-Νηπιοτροφείων).   